पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से बचाव के लिए लोग, पदाधिकारी, संस्थाएं, संगठन आदि अपने-अपने स्तरों पर भी जरूरी चिकित्सा संसाधनों की व्यवस्था करने में जुटे हुए हैं। इसी कड़ी में मप्र पटवारी संघ की उज्जैन जिला इकाई ने भी दो ऑक्सीजन कंसंट्रेटर मशीन, दो बड़े गैस सिलेंडर, तीन छोटे गैस सिलेंडर, पांच नेबुलाइजर मशीन खरीदी है। इकाई के उज्जैन के जिलाध्यक्ष रितेश यादव ने बताया कि जिले के सभी पटवारी गेहूं उपार्जन ,वैक्सीनेशन, डोर टू डोर सर्वे आदि कार्यों में जुटे हैं।
ऐसे में इन्हें भी संक्रमण का खतरा बना हुआ है। हाल ही में घट्टिया में पदस्थ पटवारी जाकिर भाई की कोरोना संक्रमण से मौत हुई है। लिहाजा संघ ने प्राथमिक बचाव व एहतियात की दृष्टि से उक्त उपकरण खरीदे हैं। यह उपकरण जिले में किसी पटवारी के संक्रमित होने पर उसके काम आएंगे। उनके परिवार के किसी सदस्य को जरूरत होने पर भी इनका उपयोग किया जा सकेगा। साथियों ने तय किया है कि जरूरत के हिसाब से और भी ऐसे उपकरण जुटाए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn